kardosdrur/scandi-wiki huggingface dataset:
Reality Bites

Reality Bites er en amerikansk romantisk-komediefilm fra 1994, skrevet af Helen Childress og instrueret af Ben Stiller. I hovedrollerne ses Winona Ryder, Ethan Hawke og Stiller, med biroller spillet af Janeane Garofalo and Steve Zahn.

I årene siden den første udgivelse af filmen har den opnået kultstatus og er blevet udpeget som en af de film, der fangede zeitgeisten fra begyndelsen af 1990'ernes grunge-scene blandt unge i 20'erne, samtidig med at man gør opmærksom på forskellige problemer, der plagede unge amerikanere på det tidspunkt.

Handling 
Da Lelaina tager eksamen fra college opdager hun hurtigt at ikke er så let at få et job i arbejdsmarkedet. Følelsesmæssigt er hun forbundet til både bohemiske Troy og yuppien Michael. Lelaina har indspillet en video om sine venner Troy, Vickie og Sam og Michael som Michael vil have at tv-selskabet han arbejder for skal vise filmen.

Rolliste (udvalgt) 
 Winona Ryder - Lelaina Pierce
 Ethan Hawke - Troy
 Ben Stiller - Michael
 Janeane Garofalo - Vickie
 Steve Zahn - Sam
 Renée Zellweger - Tami
 John Mahoney - Grant Gubler

Soundtrack 
 My Sharona - The Knack
 Spin The Bottle - Juliana Hatfield Three
 Bed Of Roses - The Indians
 When You Come Back To Me - World Party
 Going, Going, Gone - The Posies
 Stay (I Missed You) - Lisa Loeb
 All I Want Is You - U2
 Locked Out - Crowded House
 Spinning Around Over - Lenny Kravitz
 I'm Nuthin''' - Ethan Hawke
 Turnip Farm - Dinosaur Jr.
 Revival - Me Phi Me
 Tempted - Squeeze
 Baby, I Love Your Way - Big Mountain
 Stay (I Missed You) (Living Room mix) - Lisa Loeb
 Add It Up - Ethan Hawke (Violent Femmes cover)
 Confusion - New Order
 Disco Inferno - The Trammps
 Give a Man a Fish - Arrested Development
 Fools Like Me'' - Lisa Loeb

Eksterne henvisninger 
 

Amerikanske film fra 1994
Komediefilm fra USA
Troldkirken

Troldkirken  er en langdysse fra fra Yngre stenalder (bondestenalder fra omkring 3950 f.Kr.). Den ligger  ca. 700 meter nordøst for  landsbyen Sønderholm i Himmerland ca. 15 km vest for Aalborg midt mellem Nibe (6 km. mod vest) og Frejlev (5 km. mod øst). Troldkirken  går for at være en af Danmarks smukkeste dysser, bl.a. på grund af den høje beliggenhed i landskabet. Den er ca. 50 m lang og omgivet af 47 randsten. Omtrent i midten ligger et sekskantet dyssekammer med en stor, flad dæksten over. Der er flere folkesagn om Troldkirken. Ifølge ét af dem skulle en mand engang have overværet, at "de underjordiske" holdt en form for gudstjeneste i dyssen. Troldkirken var et af de første danske oldtidsminder, der blev fredet. Det skete allerede i 1809, men fredningen blev først tinglyst i 1850.

Kilder og henvisninger

Stenalder
Fredede fortidsminder i Danmark
Gravhøje i Danmark
Aalborg Kommunes historie
Empiregården

Empiregården er en fredet købmandsgård fra slutningen af 1700-tallet, der ligger i Stege på Møn. Den ligger ved siden af den gamle byport Mølleporten, og huser i dag Møns Museum.

Historie 
Empiregården blev opført i slutningen af 1770'erne som en firlænget gård.  Det oprindelige forhus var 24 fag langt. I 1813 blev gården kraftigt ombygget, idet man rev 18 fag af det gamle hovedhus ned, og der blev opført en ny hovedbygning af købmanden Hendrich Krænchel som blev indrettet til beboelse. Der blev indrettet en butik med indgang fra gaden, hvilket muligvis først skete nogle år efter.

Den 19. marts 1836 blev en del af gården ramt af en brand, der ødelagde omkring 50 % af huset, men det blev hurtig genbygget. Det vestlige sidehus nedbrændte helt. I stedet opførte man et grundmuret sidehus i 14 fag, som blev indrettet til slagtning, stald og med port til gården. Baghuset blev også ødelagt, og der blevt i stedet opført en bygning der blev indrettet som havestue og materialhus.

I 1880 blev der opført en ny bindingsværksbygning op mod en eksisterende kampestensmur, og den blev indrettet til stald. Muren nævnes allerede i 1811, men det er uvist præcis hvor gammel den er. I 1888 blev der opført et sidehus på 17 fag, som blev indrettet til køkken.

I 1958 blev Møns Museum indrettet i bygningen. I perioden 1976-81 blev alle bygningerne restaureret.
Frem til 1922 var gården ejet af skiftende købmænd og handelsfolk. Herefter blev det brugt som depot for Tuborg, og herefter som praksis og bolig for en af Danmarks første kvindelige praktiserende læger ved navn Jensa Thøger Sørensen.

Den eneste del af den oprindelige gård, der er bevaret til i dag, er bindingsværkbygningen mod vest, der er seks fag langt.

Se også 
 Møns Museum - Indrettet i Empiregården
 Mølleporten - Byport lige ved siden af Empiregården
 Fredede bygninger i Vordingborg Kommune

Referencer 

Bygninger, konstruktioner og anlæg i Stege
Fredede bygninger, konstruktioner og anlæg i Vordingborg Kommune
Thorsvang - Danmarks Samlermuseum

Thorsvang - Danmarks Samlermuseum er et kulturhistorisk museum i Stege på Møn. Museet udstiller en stor mængde af genstande indsamlet over en årrække af Henrik Hjortkær. Museet er indrettet i en tidligere mælkepulver-fabrik fra 1919, der er blevet udstyret med en række små butikker og værksteder, som de typisk har set ud i starten af 1900-tallet.

Historie 
Museets genstande er indsamlet af Henrik Hjortkær, der allerede fra barnsben begyndte at samle på ting. Han og hans kone havde tidligere drevet en café i byen. Møns Bank og Møn-Sydsjællands Turistforening hjalp Hjortkær med at lede efter et sted, hvor han kunne udstille sin samling, hvilket ledte til etableringen af Fonden Danmarks Samlermuseum, der købte den nedlagte mælkepulver-fabrik af Vordingborg Kommune for blot 1 kr. I 2012 var over 100 frivillige involveret i at etablere museet. Museet åbnede i juli 2013.

Udstilling 
Museet er indrettet som 18 små butikker, som de så ud i 1920'erne. Der findes en købmandshandel, der fungerer som indgang og billetkontor, er der en bank, en låsesmed, en undertøjsbutik, en tobakshandel, en skrædder, et ismejerei, en slagter, en fotograf og en postkontor. Desuden findes en gammel skolestue. Endvidere har museet indrettet et tidligere beskyttelsesrum som en udstiling om besættelsen.

Galleri

Se også 
Der findes lignende museer andre steder i Danmark:

 Tidens Samling i Odense
 Bornholms Tekniske Samling i Allinge

Referencer

Eksterne henvisninger 

Museer i Region Sjælland
Historiske museer i Danmark
Stege
Museer etableret i 2013
Neopalpa donaldtrumpi

Neopalpa donaldtrumpi er en sommerfugl blandt natsværmerne i mølgruppen. N. donaldtrumpi har fået sit navn efter USA's 45. præsident  Donald J. Trump.

Udbredelse 

Neopalpa donaldtrumpi findes i det sydlige Californien og på Baja California i Mexico.

Kilder/Henvisninger

Eksterne henvisninger
Den Borgerlige Velgørenheds Stiftelse

Den Borgerlige Velgørenheds Stiftelse er en fredet bygning i Præstø på det sydøstlige Sjælland. Den blev opført i 1869 for at være et hjem for ældre enker fra middelklassen. Den har været fredet siden 1982.

Historie 
Den Borgerlige Velgørenhedsselskab blev grundlagt i Præstø de 7. maj 1852 med det formål at give økonomisk støtte og husly til ældre, respektable enker fra middelklassen. Byen Præstø tildelte en grund til at opføre en bygning, der stod færdig i 1869. Den indeholdt otte små lejligheder.
Beboerne skulle være mindst 50 år gamle og enker, og deres afdøde mænd eller dem selv skulle have været en del af borgerstanden. I 1899 modtog hver beboer et beløb på 50 kr samt en mængde brænde.

Stiftelsen solgte bygningen til Præstø Kommune i midten af 1980'erne. I 2009 blev den solgt igen og blev renoveret. Den indeholder i dag seks lejligheder.

Referencer

Eksterne henvisninger 

Fredede bygninger, konstruktioner og anlæg i Vordingborg Kommune
Etableret i 1869
Præstø Rådhus

Præstø Rådhus er et tidligere rådhus i Præstø på det sydøstlige Sjælland. Bygningen er fra 1824 og det nuværende udseende blev etableret i 1868. En fængselslænge er opført i 1850.

Historie 

Præstø blev købstad i 1403. Efter at være blevet ramt af oversvømmelser, flere store brande og belejring af svenske tropper var byen blevet fattig og havde omkring 400 beboere, da købmanden H. C. Grønvold oprettede en fabrik der saltede sild og eksporterede korn i starten af 1800-tallet.

Grønvold var også involveret i opførslen af rådshuset i samarbejde med tømrermesteren Hans Andersen. Bbyggeriet blev påbegyndt i 1823 og færdiggjort året efter. Den lokale foged, Jacob Møller, havde sendt tegninger til Danske Kancelli, der var blevet justeret af arkitekten C.F. Hansen. Rådhuset blev udvidet med en fængselsbygning i 1850. I 1868 blev facaden renoveret og ændret.

Fængslet blev brugt som sløjdlokaler for den lokale skole i 1950'erne. Cellerne blev brugt af eleverne til at opbevare deres projekter. Senere blev det brugt af Civilforsvaret til opbevaring, og i 1990'erne blev pladsen brugt af en lokal teatergruppe.

Ved kommunalreformen i 1970 blev købstaden Præstø lagt sammen med de omkringliggende sogne Allerslev, Beldringe, Bårse, Jungshoved og Skibinge for at danne Præstø Kommune. Rådshuset gik ud af brug efter Strukturreformen, hvor kommunen blev lagt sammen med Vordingborg Kommune. I 2015 besluttede kommunen at sælge bygningen, hvor en lokal ejendomsmægler, ved navn Jakob Helles, købte den.

Arkitektur 
Møllers tegning var en kopi af rådshus som arkitekten Willads Stilling havde tegnet i 1803 til et nyt rådhus i Nykøbing Mors. Det er uvist, hvor meget af det oprindelige design der er overlevet, idet der ikke findes nogle billeder fra før 1868, hvor bygningen blev renoveret. Vinduerne over hovedindgangen er fra renoveringen, og man antager de resterende detaljer på facaden ligeledes stammer fra dette år.

I populærkultur 
Præstø Rådhus er blevet brugt som kulisse til filmene Den gamle mølle på Mols (1953), Kristiane af Marstal (1956), Landsbylægen (1961), Affæren i Mølleby (1976) og Slægten (1978).

Se også 
 Fredede bygninger i Vordingborg Kommune

Referencer

Eksterne henvisninger 

Bygninger, konstruktioner og anlæg i Vordingborg Kommune
Rådhus
Fredede rådhuse i Danmark
Grundtvigs Hus

Grundtvigs Hus er en fredet gård i Præstø i det sydøstlige Sjælland. Den har fået navn efter den danske præst og digter N.F.S. Grundtvig, der boede der i halvandet år, mens han var præst i Præstø Kirke i 1821-1822. Den blev fredet i 1921.

Historie 

Bygningen blev opført til bager Frantz Dems i 1820-1821. Han genbrugte en del af tømmeret fra en tidligere bygning på stedet.

N. F. S. Grundtvig lejede en del af bygningen, da han blev sognepræst i Præstø Kirke fra juni 1821. Grundtvig vendte dog tilbage til København i 1822 for at blive præst i Vor Frelsers Kirke på Christianshavn. Han boede oprindeligt i en nu nedrevet bygning på Torvegade 25. Grundtvig blev valgt til Rigsdagen i Præstøkredsen i 1849.

En senere ejer murermester Niels Hansen udvidede bygningen mod nord i 1856 med to fag. Han opførte også en ny længe i 1862, hvorfra han drev et bryggeri.

Arkitektur 
Grundtvigs Hus er en lang bygning i ét plan. Den er gulkalket med sorte bindingsværk. Over indgangen mod gaden er en kvist i tre fag. Sidelængen fra 1862 er bygget i bindingsværk.

Se også 
 Fredede bygninger i Vordingborg Kommune
 Grundtvigs Pavillon på Rønnebæksholm

Referencer

Eksterne henvisninger 

Bygninger, konstruktioner og anlæg i Vordingborg Kommune
Præstø
Liselund Ny Slot

Liselund Ny Slot er en italiensk-inspireret herregårm der ligger i Liselund Slot park på Møn.

Historie 
I 1884 købte Fritz Rosenkrantz købte Liselund Slot af Gottlob Rosenkrantz og hans kone Elisabeth. I 1887 opførte han en ny trælænget herregård på toppen af en bakke i den vestlige ende af parken med udsigt over søen. Bygningen blev dekoreret med loftmalerier stuk og vægpaneler. Det blev brugt af Rosenkrantzfamilien frem til 1960'erne, hvor familien flyttede til Liselund Avlsgård, da det bygningen på dette tidspunkt blev betragtet som for gammel til beboelse. Det blev brugt som hostel i en periode, men blev herefter solgt til staten i 1980. Efter at have været ubeboet i mange år blev det købt af Krista og Steffen Steffensen i 1989 som omdannede det til hotel.

Se også 
 Liselund Slot

Referencer

External links 

 Liselund Ny Slot website 
 Article  i Børsen

Møn
Fredede slotte og herregårde i Danmark
Fredede bygninger, konstruktioner og anlæg i Vordingborg Kommune
Lykke-Per (film)

Lykke-Per er en dansk film fra 2018. Filmen, der er baseret på den naturalistiske roman Lykke-Per af Henrik Pontoppidan, er instrueret af Bille August som ligeledes har skrevet manuskriptet i samarbejde med sin søn, manuskriptforfatteren Anders August. Titelrollen spilles af Esben Smed, mens den jødiske rigmandsdatter Jakobe Salomon spilles af Katrine Greis-Rosenthal. Flere af filmens scener er optaget på locations omkring Holstebro, Husby og Hjerl Hede. Den jyske gallapremiere afholdtes den 20. august 2018 i Scala i Holstebro, mens den sjællandske gallapremiere afholdtes den 30. august 2018 i Imperial i København.

Bille August lavede i forbindelse med filmen en TV serie, der var en udvidelse af filmen. Tv serien blev vist på TV2 og var på 4 afsnit.

Filmen er den første biograffilm baseret på et litterært værk af Henrik Pontoppidan siden John W. Brunius' svenske film Thora van Deken fra 1920.

Medvirkende 
 Esben Smed som Peter Andreas Sidenius
 Katrine Greis-Rosenthal som Jakobe
 Benjamin Kitter som Ivan Salomon
 Tammi Øst som Lea Salomon
 Tommy Kenter som Phillip Salomon
 Laura Kjær
 Rasmus Bjerg som Eybert
 Julie Christiansen som Nanny Salomon
 Jens Albinus som Eberhardt Sidenius
 Petrine Agger
 Paul Hüttel
 Per Tofte Nielsen
 Morten Hauch-Fausbøll
 Anders Hove
 Elsebeth Steentoft
 Claus Flygare
 Inge Lise Goltermann
 Bertram Cervantes Godiksen som Hagbard Sidenius
 Gaspard Nicolas Perrier
 Morten Bjørn
 Peter Plaugborg
 Ole Lemmeke
 Johannes Nymark

Referencer

Eksterne henvisninger 
 

Danske film fra 2018
Film instrueret af Bille August
Dansksprogede film
Dramafilm fra Danmark
Film baseret på værker af danske forfattere
Kungliga Tennishallen

Kungliga Tennishallen (omtalt Kungl. Tennishallen) er en arena i Stockholm, der primært benyttes til tennis. Den blev indviet i 1943, og ejes og drives af Kungl. Lawn Tennis Klubben. Siden 1969 er ATP-tennisturneringen Stockholm Open blevet spillet her.

Igennem tiderne har der været afholdt flere store boksekampe på stedet, ligesom mange koncerter er blevet afviklet her, hvor The Rolling Stones var hovednavnet i 1966.

I dag omfatter anlægget 15 indendørs- og seks udendørs tennisbaner, samt otte squashbaner. I arenaen er der også et fitnesscwnter og rehabcenter. Udover ejeren Kungl. Lawn Tennis Klubben (KLTK), huser arenaen også en række eksterne lejere, blandt andre det nationale tennisforbund, Svenska Tennisförbundet.

Galleri

Referencer

Eksterne henvisninger 

 Kungl. Tennishallen hos Kungl. Lawn Tennis Klubben

Bygninger, konstruktioner og anlæg i Stockholm
Etableret i 1943
Tennis i Sverige
Multiarenaer i Sverige
Tennisbaner
Den sorte kirke

Den sorte kirke er den største kirke i Brasov, Rumænien. Det er en evangelisk kirke, opført i 1300 tallet i gotisk stil. Den er 89 m lang og 44 høj. Navnet stammer fra en brand der skete i 1689, hvor murene blev sorte, og derfor navnet ”Den sorte kirke”. Navnet blev accepteret officielt i 1800 tallet. Efter branden blev kirken ombygget i barok stil. I 1800-tallet blev der opsat et nyt orgel med næsten 4000 rør. I kirken kan man se en stor udstilling med mellemøstlige gulvtæpper. De blev brugt for at vise, hvilket status folk havde i samfundet den gang.

Kirker i Rumænien
Brașov
Tyfonen Mangkhut

Tyfonen Mangkhut (i Filippinerne: Ompong) var en supertyfon, der medio september 2018 huserede omkring Guam, Marshalløerne, Taiwan, Filippinerne og Kina (Hongkong og Macau). Tyfonen havde en diameter på 900 km, hvoraf øjet havde en diameter på 125 km. Tyfonen havde en middelvind på over 200 km/t. Tyfonen forventedes at påvirke millioner af mennesker i Filippinerne og i Kina. Tyfonen svarede til en kategori 5-orkan på Saffir-Simpson-skalaen. Tyfonen gik i land 14. september 2018 om aftenen, dansk tid, i Cagayan-provinsen i den nordlige del af Filippinerne, hvor det var den 15. storm i landet i 2018. 10.000 mennesker blev evakueret og over tyve flyafgange aflyst i Filippinerne forud for tyfonens ankomst. Der blev varslet om stormflod i seks meters højde i Filippinerne.

Ved middagstid 15. september 2018 blev det oplyst, at tyfonen havde forårsaget tolv personers død, heraf to redningsarbejdere.

Siden 23. september 2018 er der opgjort mindst 134 dødsfald som følge af tyfonen, herunder 127 på Filippinerne, 6 i Kina og 1 i Taiwan.

Se også

Referencer 

Orkaner
Guam
Marshalløerne
Filippinerne
Kina
Taiwan
Orkanen Florence

Florence er navnet på en orkan, der i september 2018 hærgede den sydøstlige del af USA og især North Carolina. Over 500.000 indbyggere mistede deres strøm, efter at Florence gik i land.

Florence
Begivenheder i 2018
Lillesand Station

Lillesand Station (Lillesand stasjon) var en jernbanestation på Lillesand–Flaksvandbanen, der lå i byen Lillesand i Norge. Stationen var udgangspunkt for banen til Flaksvatn.

Stationen åbnede sammen med banen 4. juni 1896. Den primære årsag til anlæggelsen af banen var transport af tømmer fra Tovdalsvassdraget og ud til kysten, men der var også en vis persontrafik og transport af tørv fra fra Tveide, post og andet gods. Banen blev nedlagt 1. juli 1953 med sidste driftsdag 15. juni 1953.

Etableringen af stationsområdet i 1890'erne var omfattende. Der blev bygget et havneanlæg, hvor der før kun havde været sten, grus og sand. Desuden fik stationen remise, kulgård, drejeskive og en række spor. Stationsbygningen blev opført i schweizerstil. Den er i dag den eneste rest af stationen, der står tilbage. Den fungerer som ungdomshus under navnet Huset. Dele af remisen er opmagasineret hos Setesdalsbanen.

Litteratur 
 
 Stoveland, Elin og Bergliot Øye Johansen (1994): "Byvandring i Lillesand", udgivet af Lillesand kommune.

Eksterne henvisninger 

Stationer på Lillesand–Flaksvandbanen
Nedlagte jernbanestationer i Norge
Jernbanestationer i Agder
Etableret i 1896
Ophørt i 1953
Tveite Station

Tveite Station (Tveite stoppested) var en jernbanestation på Lillesand–Flaksvandbanen, der lå i bygden Tveide i Birkenes kommune i Norge.

Stationen åbnede som holdeplads, da banen blev taget i brug 4. juni 1896. Oprindeligt hed den Tveide, men den skiftede navn til Tveite i 1907. Banen var primært beregnet til transport af tømmer, men der var også en beskeden trafik med andet gods og med passagerer. Persontrafikken overgik efterhånden til busser fra 1928, og fra 1942 kørte godstogene kun efter behov. Banen blev nedlagt 1. juli 1953.

Stationsbygningen blev opført til åbningen i 1896. Bygningen rummede postkontor, billetsalg og ventesal. Stationen havde desuden to sidespor. Det ene var til en grusgrav syd for stationsområdet. Det andet var til læsning af tømmer og brænde og lå ved det sted, hvor Myhre torvstrøfabrikk opbevarede sine produkter. Den første stationsmester var Alfred Carlsen. Stationsbygningen eksisterer stadig.

Ved den gamle stationsbygning står de fire Skilssteinane. Det vides ikke hvorfor eller hvornår de ca. 1,40 m høje sten er rejst der, men ifølge gamle sagn markerede de grænsen mellem småkongerne i Eikeland og Håbesland.

Litteratur

Eksterne henvisninger 

 Stasjoner og stoppesteder på Lillesand–Flaksvandbanen.

Stationer på Lillesand–Flaksvandbanen
Nedlagte jernbanestationer i Norge
Jernbanestationer i Agder
Etableret i 1896
Ophørt i 1953
Birkeland Station

Birkeland Station (Birkeland stoppested) var en jernbanestation på Lillesand–Flaksvandbanen, der lå ved byområdet Birkeland i Birkenes kommune i Norge.

Stationen åbnede som holdeplads, da banen blev taget i brug 4. juni 1896. Banen var primært beregnet til transport af tømmer, men der var også en beskeden trafik med andet gods og med passagerer. Persontrafikken overgik efterhånden til busser fra 1928, og fra 1942 kørte godstogene kun efter behov. Banen blev nedlagt 1. juli 1953.

Stationsbygningen blev opført til åbningen i 1896 og rummede billetsalg og ventesal. Stationen lå ikke ved selve banen men derimod ved et 330 meter langt sidespor. Ved banen var der i stedet et venteskur. På stationsområdet var der et pakhus ("Tunnelen"), et lager ("Foreningsbua"), et forsænket læssespor og et sidespor mod nord til savværkerne. Fra 1897 til 1934 var Torjus Hansen stationsmester. Stationsbygningen og de øvrige bygninger er nu revet ned, og i stedet ligger der et motel på stedet.

Litteratur

Eksterne henvisninger 

 Stasjoner og stoppesteder på Lillesand–Flaksvandbanen.

Stationer på Lillesand–Flaksvandbanen
Nedlagte jernbanestationer i Norge
Jernbanestationer i Agder
Etableret i 1896
Ophørt i 1953
Flaksvatn Station

Flaksvatn Station (Flaksvatn stasjon) var en jernbanestation på Lillesand–Flaksvandbanen, der lå ved indsøen Flakksvann i Birkenes kommune i Norge. Stationen var endestation for banen fra Lillesand.

Stationen åbnede da banen blev taget i brug 4. juni 1896. Oprindeligt hed den Flaksvand, men den skiftede navn til Flaksvatn i 1923. Den blev nedgraderet til holdeplads 15. maj 1914. Banen var primært beregnet til transport af tømmer, men der var også en beskeden trafik med andet gods og med passagerer. Persontrafikken overgik efterhånden til busser fra 1928, og omkring december 1931 blev stationen yderligere nedgraderet til trinbræt. Fra 1942 kørte godstogene kun efter behov. Banen blev nedlagt 1. juli 1953.

Stationsbygningen blev opført til åbningen i 1896 og rummede billetsalg og ventesal. Der var tre sidespor, et på selve stationen, et til Flaksvand Dampsag og Høvleri og et til Kjerraten med egen dampdreven tømmerlæsningsmaskine (lokomobil) direkte fra Flakksvann. Desuden var der en kulgård og en drejeskive til at vende lokomotiverne med. Den første stationsforstander var Haaver Birkenes. Stationsbygningen og kulgården eksisterer stadig.

Litteratur

Eksterne henvisninger 

 Stasjoner og stoppesteder  på Lillesand–Flaksvandbanen.

Stationer på Lillesand–Flaksvandbanen
Nedlagte jernbanestationer i Norge
Jernbanestationer i Agder
Etableret i 1896
Ophørt i 1953
VM i landevejscykling 2018 – Linjeløb (U23 herrer)

U23 herrernes linjeløb ved VM i landevejscykling 2018 blev afholdt fredag den 28. september 2018. Løbet blev vundet af schweiziske Marc Hirschi.

Hold og ryttere

Danske ryttere 
 Jonas Vingegaard
 Jonas Gregaard
 Mikkel Frølich Honoré
 Mikkel Bjerg
 Magnus Bak Klaris

Resultater

Eksterne henvisninger 
 
 

Linjeløb (U23 herrer)
VM i landevejscykling 2018 – Enkeltstart (U23 herrer)

U23 herrernes enkeltstart ved VM i landevejscykling 2018 blev afholdt mandag den 24. september. Ruten var 27,8 km lang. Løbet blev vundet af danske Mikkel Bjerg for andet år i træk.

Hold og ryttere

Danske ryttere 
 Mikkel Bjerg
 Mathias Norsgaard Jørgensen
 Johan Price-Pejtersen

Resultater

Eksterne henvisninger 

 

Enkeltstart (U23 herrer)
VM i landevejscykling 2018 – Linjeløb (damer)

Damernes linjeløb ved VM i landevejscykling 2018 blev afholdt den 29. september 2018. Løbet blev vundet af hollandske Anna van der Breggen.

Hold og ryttere

Danske ryttere 
 Cecilie Uttrup Ludwig
 Pernille Mathiesen
 Amalie Dideriksen
 Emma Norsgaard Jørgensen
 Annika Langvad
 Caroline Bohé

Resultater

Eksterne henvisninger 
 
 

Linjeløb (damer)